text:
 |
 52015PC0121
 Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (AE) Uimh. 1236/2010 ó Pharlaimint na hEorpa agus ón gComhairle lena leagtar síos scéim um rialú agus um fhorfheidhmiú is infheidhme sa limistéar atá cumhdaithe leis an gCoinbhinsiún um chomhar iltaobhach sa todhchaí in iascaigh an Atlantaigh Thoir Thuaidh /* COM/2015/0121 final - 2015/0063 (COD) */
 MEABHRÁN MÍNIÚCHÁIN
 1. COMHTHÉACS AN TOGRA
 • Forais agus cuspóirí an togra
 Leis an togra seo, féachtar le rialacha an
 Aontais Eorpaigh lena dtrasuitear an scéim um rialú agus um fhorfheidhmiú a
 ghlac an Coimisiún um Iascach an Atlantaigh Thoir Thuaidh (NEAFC) a leasú.
 • Comhthéacs ginearálta
 An Coinbhinsiún um chomhar iltaobhach sa
 todhchaí in iascaigh an Atlantaigh Thoir Thuaidh, a bhfuil an tAontas Eorpach
 ina Pháirtí Conarthach ann, is é is aidhm dó a áirithiú go gcaomhnófar go
 fadtéarmach acmhainní iascaigh limistéar an Atlantaigh Thoir Thuaidh agus go
 mbainfear an úsáid is fearr is féidir astu, rud a mbeidh tairbhí inbhuanaithe
 don chomhshaol agus tairbhí inbhuanaithe sóisialta mar thoradh air.
 D'fhonn cur i bhfeidhm an Choinbhinsiúin seo
 agus cur i bhfeidhm na moltaí a ghlac Coimisiún um Iascach an Atlantaigh Thoir
 Thuaidh (NEAFC) a áirithiú, féadfar bearta um rialú agus um fhorfheidhmiú
 maidir leis na hiascaigh lena mbaineann a ghlacadh. Tá na bearta sin mar chuid
 den scéim um rialú agus um fhorfheidhmiú agus tá feidhm ag an scéim maidir le
 gach soitheach a úsáidtear nó a bheartaítear a úsáid i gcomhair gníomhaíochtaí
 iascaireachta a dhéantar ar acmhainní iascaigh sna limistéir arna sainiú sa
 Choinbhinsiúin.
 Le Rialachán (AE) Uimh. 1236/2010, déantar
 an scéim um rialú agus um fhorfheidhmiú a ghlac NEAFC a thrasuí i ndlí an
 Aontais. Leagtar síos sa rialachán sin bearta áirithe sonracha rialaithe chun
 faireachán a dhéanamh ar ghníomhaíochtaí iascaireachta sa limistéar atá
 cumhdaithe leis an gCoinbhinsiún um chomhar iltaobhach sa todhchaí in iascaigh
 an Atlantaigh Thoir Thuaidh, agus forlíonann an rialachán na bearta rialaithe
 dá bhforáiltear i Rialachán (CE) Uimh. 1224/2009 ón gComhairle an
 20 Samhain 2009 lena mbunaítear córas rialaithe Comhphobail d'fhonn
 comhlíonadh rialacha an chomhbheartais iascaigh a áirithiú,[1] agus i Rialachán (CE)
 Uimh. 1005/2008 an 29 Meán Fómhair 2008 lena mbunaítear córas
 Comhphobail chun iascaireacht neamhdhleathach, neamhthuairiscithe agus
 neamhrialáilte a chosc, a dhíspreagadh agus a dhíothú[2].
 Le linn na gcruinnithe bliantúla a bhí aige in
 2012 agus in 2013, ghlac NEAFC moltaí lenar leasaíodh an scéim um rialú agus um
 fhorfheidhmiú. Is é an príomhathrú a rinneadh ar an scéim, le
 Moladh 9/2014, í a ailíniú le Comhaontú FAO maidir le Bearta Stát an
 Chalafoirt iascaireacht neamhdhleathach, neamhthuairiscithe agus neamhrialáilte
 a chosc, a dhíspreagadh agus a dhíothú, Comhaontú a d'fhormheas an tAontas
 Eorpach in 2011. Chomhaontaigh na Páirtithe Conarthacha go dtiocfadh an moladh
 sin i bhfeidhm an 1 Iúil 2015. Soiléirítear leis an athrú eile, arna
 dhéanamh de thoradh Mholadh 15/2013, go ndéanfar soithí atá páirteach in
 oibríocht trasloingsithe sa Limistéar Rialála, ar soithí glactha iad, an
 calafort ina gcuirfear an t iasc i dtír a thuairisciú, cibé an bhfuil an
 calafort sin laistigh nó lasmuigh de limistéar an Choinbhinsiúin. Le linn an
 chruinnithe bhliantúil a bhí aige in Samhain 2014, ghlac NEAFC
 Moladh 12/2015 lenar leasaíodh Moladh 9/2014 maidir leis na nósanna
 imeachta um fhógra a thabhairt i ndáil le Rialú ag Stát an Chalafoirt ar
 shoithí iascaireachta eachtracha, d'fhonn iad a chur in oiriúint don aistriú ón
 gcóras páipéir go feidhmchlár nua-aimseartha TFC a bheadh gréasánbunaithe, arna
 oibriú ag Rúnaí NEAFC.
 Tháinig Moladh 15/2013 i bhfeidhm in 2013
 agus tiocfaidh Moladh 9/2014 arna leasú le Moladh 12/2015 i bhfeidhm
 an 1 Iúil 2015. Tá an dá Mholadh ina gceangal ar na Páirtithe
 Conarthacha faoi théarmaí Choinbhinsiún NEAFC. Ba cheart don Aontas Eorpach,
 mar Pháirtí Conarthach, iad a chur i bhfeidhm dá bhrí sin.
 Glacadh na moltaí sin le lántacaíocht ón
 Aontas Eorpach in NEAFC. Is chun leasa an Aontais Eorpaigh é, dá bharr, iad a
 chur i bhfeidhm i ndlí an Aontais trí bhíthin an Rialacháin atá beartaithe.
 • Forálacha atá ann cheana i réimse an
 togra
 Trasuitear an scéim um rialú agus um
 fhorfheidhmiú a ghlac NEAFC i ndlí an Aontais le Rialachán (AE)
 Uimh. 1236/2010 ó Pharlaimint na hEorpa agus ón gComhairle lena leagtar
 síos scéim um rialú agus um fhorfheidhmiú is infheidhme sa limistéar atá
 cumhdaithe leis an gCoinbhinsiún um chomhar iltaobhach sa todhchaí in iascaigh
 an Atlantaigh Thoir Thuaidh a ghlac NEAFC. Ba cheart é a leasú, mar sin,
 d'fhonn leasuithe ar an scéim a ionchorprú i dlí an Aontais a bheidh éigeantach
 don Aontas.
 Glacadh bearta chun Rialachán (AE)
 Uimh. 1236/2010 a chur chun feidhme trí Rialachán Cur Chun Feidhme (AE)
 Uimh. 433/2012 ón gCoimisiún an 23 Bealtaine 2012 lena leagtar
 síos rialacha mionsonraithe maidir le cur i bhfeidhm Rialachán (AE)
 Uimh. 1236/2010 ó Pharlaimint na hEorpa agus ón gComhairle lena leagtar
 síos scéim um rialú agus um fhorfheidhmiú is infheidhme sa limistéar atá
 cumhdaithe leis an gCoinbhinsiún um chomhar iltaobhach sa todhchaí in iascaigh
 an Atlantaigh Thoir Thuaidh.
 Tá feidhm ag Rialachán (CE)
 Uimh. 1005/2008 ón gComhairle lena mbunaítear córas Comhphobail chun
 iascaireacht neamhdhleathach, neamhthuairiscithe agus neamhrialáilte a chosc, a
 dhíspreagadh agus a dhíothú ('Rialachán NNN') ón 1 Eanáir 2010 i
 leith.
 • Comhsheasmhacht le beartais agus le
 cuspóirí eile an Aontais
 Tá an togra seo, de réir phatrún ginearálta
 shaothrú inbhuanaithe na n‐acmhainní iascaigh, i gcomhréir le cuspóirí an
 chomhbheartais iascaireachta agus cuidíonn sé le forbairt inbhuanaithe.
 2. TORTHAÍ AN CHOMHAIRLIÚCHÁIN
 LEIS NA PÁIRTITHE LEASMHARA AGUS MEASÚNUITHE TIONCHAIR
 •
 Comhairliúchán leis na páirtithe leasmhara
 Modhanna comhairliúcháin, na
 príomhearnálacha a bhfuiltear ag díriú orthu agus próifíl ghinearálta na
 bhfreagróirí
 Neamhbhainteach
 Achoimre ar na freagraí agus ar an dóigh
 ar cuireadh san áireamh iad
 Neamhbhainteach
 • Saineolas a bhailiú agus a úsáid
 Ní raibh aon ghá le saineolas seachtrach.
 • Measúnú tionchair
 Neamhbhainteach
 3. EILIMINTÍ DLÍ AN TOGRA
 • Achoimre
 ar an ngníomhaíocht atá beartaithe
 Leasuithe ar an scéim um rialú agus um
 fhorfheidhmiú a ghlac NEAFC a thrasuí i ndlí an Aontais.
 • Bunús dlí
 Airteagal 43(2) den Chonradh ar Fheidhmiú
 an Aontais Eorpaigh
 • Prionsabal na coimhdeachta
 Tagann an togra faoi inniúlacht eisiach an
 Aontais Eorpaigh. Níl feidhm ag prionsabal na coimhdeachta dá bhrí sin.
 • Prionsabal na comhréireachta
 Leis an togra, ionchorpraítear i ndlí an
 Aontais leasuithe ar an scéim arna nglacadh i Moladh 15/2013 NEAFC agus i
 Moladh 9/2014 NEAFC arna leasú le Moladh 12/2015. Tá na moltaí ina
 gceangal ar Pháirtithe Conarthacha in NEAFC agus ar an Aontas Eorpach dá réir
 sin. Dá bhrí sin, ní bhaineann prionsabal na comhréireachta le hábhar.
 • Rogha ionstraimí
 An ionstraim atá beartaithe: rialachán ó
 Pharlaimint na hEorpa agus ón gComhairle.
 Níor leor modhanna eile ar an gcúis seo a
 leanas: trasuitear i rialacháin ó Pharlaimint na hEorpa agus ón gComhairle na
 moltaí arna nglacadh ag eagraíochtaí réigiúnacha bainistíochta iascaigh ach
 amháin má tarmligeadh na cumhachtaí trasuite don Choimisiún, nach amhlaidh an
 cás i dtaobh na moltaí lena mbaineann.
 4. IMPLEACHT BHUISÉADACH
 Níl aon impleacht ag an togra do bhuiséad an
 Aontais.
 2015/0063 (COD)
 Togra le haghaidh
 RIALACHÁN Ó PHARLAIMINT NA hEORPA AGUS ÓN
 gCOMHAIRLE
 lena leasaítear Rialachán (AE)
 Uimh. 1236/2010 ó Pharlaimint na hEorpa agus ón gComhairle lena leagtar
 síos scéim um rialú agus um fhorfheidhmiú is infheidhme sa limistéar atá
 cumhdaithe leis an gCoinbhinsiún um chomhar iltaobhach sa todhchaí in iascaigh
 an Atlantaigh Thoir Thuaidh
 TÁ PARLAIMINT NA hEORPA AGUS
 COMHAIRLE AN AONTAIS EORPAIGH,
 Ag féachaint don Chonradh ar Fheidhmiú an
 Aontais Eorpaigh, agus go háirithe Airteagal 43(2) de,
 Ag féachaint don togra ón gCoimisiún Eorpach,
 Tar éis dóibh an dréachtghníomh reachtach a
 chur chuig na parlaimintí náisiúnta,
 Ag féachaint don tuairim ó Choiste Eacnamaíoch
 agus Sóisialta na hEorpa[3],
 Ag gníomhú dóibh i gcomhréir leis an ngnáthnós
 imeachta reachtach,
 De bharr an méid seo a leanas:
 (1) Le Rialachán (AE)
 Uimh. 1236/2010, ionchorpraítear i ndlí an Aontais forálacha na scéime um
 rialú agus um fhorfheidhmiú (an Scéim) arna bunú le moladh a ghlac an Coimisiún
 um Iascach an Atlantaigh Thoir Thuaidh (NEAFC) le linn an chruinnithe
 bhliantúil a bhí aige an 15 Samhain 2006, agus arna leasú ina dhiaidh
 sin ag roinnt moltaí ag na cruinnithe bliantúla i Samhain 2007, 2008, agus
 2009.
 (2) Le linn an chruinnithe
 bhliantúil a bhí aige i Samhain 2012, ghlac NEAFC Moladh 15:2013
 lenar leasaíodh Airteagal 13 den scéim maidir le heolas faoi thrasloingsiú
 agus faoin gcalafort cur i dtír a chur in iúl. Le linn an chéad chruinnithe
 bhliantúil eile i Samhain 2013, ghlac NEAFC Moladh 9:2014 lenar
 leasaíodh Airteagal 1, Airteagail 20 go 25, agus Airteagal 28 na
 scéime, maidir le, faoi seach, na sainmhínithe, roinnt forálacha a bhfuil
 feidhm acu maidir le Rialú ag Stát an Chalafoirt ar shoithí iascaireachta
 eachtracha agus nósanna imeachta maidir le sárú. Le linn an chruinnithe
 bhliantúil a bhí aige i Samhain 2014, ghlac an NEAFC Moladh 12:2015
 lenar leasaíodh Moladh 9:2014 i ndáil le hAirteagal 22 agus le
 hAirteagal 23 na scéime maidir le Rialú ag Stát an Chalafoirt ar shoithí
 iascaireachta eachtracha.
 (3) Faoi Airteagal 12 agus
 Airteagal 15 den Choinbhinsiún um chomhar iltaobhach sa todhchaí in
 iascaigh an Atlantaigh Thoir Thuaidh arna fhormheas le Cinneadh 81/608/CEE
 ón gComhairle, tháinig Moladh 15:2013 i bhfeidhm an
 8 Feabhra 2013.
 (4) De bhun a fhorálacha,
 tiocfaidh Moladh 9:2014 arna leasú ag Moladh 12:2015 i bhfeidhm an
 1 Iúil 2015.
 (5) Is gá na Moltaí sin a thrasuí
 i ndlí an Aontais. Ba cheart, dá bhrí sin, Rialachán (AE) Uimh. 1236/2010
 a leasú dá réir,
 TAR ÉIS AN RIALACHÁN SEO A GHLACADH:
 Airteagal 1
 Leasaítear Rialachán (AE)
 Uimh. 1236/2010 mar a leanas:
 (1)
 Leasaítear Airteagal 3 mar a leanas:
 (a)
 cuirtear an méid seo a leanas in ionad
 phointe 6:
 "6. ciallaíonn 'gníomhaíochtaí iascaireachta'
 iascaireacht, lena n‐áirítear comhoibríochtaí iascaireachta, oibríochtaí
 próiseála éisc, trasloingsiú nó cur i dtír acmhainní iascaigh nó táirgí a
 ndearnadh astu agus aon ghníomhaíocht tráchtála eile a dhéantar mar ullmhúchán
 d’iascaireacht nó atá bainteach le hiascaireacht, lena n‐áirítear, inter
 alia, pacáistiú, iompair, athbhreoslú nó athsholáthar;"
 (b)
 cuirtear an méid seo a leanas in ionad
 phointe 10:
 "10. ciallaíonn 'soitheach Páirtí
 neamhChonarthaigh' aon soitheach atá páirteach i ngníomhaíochtaí iascaireachta
 nach bhfuil faoi bhratach Páirtí Chonarthaigh, lena n‐áirítear soithí a
 bhfuil foras réasúnach ann lena cheapadh nach bhfuil aon náisiúntacht
 acu;"
 (c)
 cuirtear an méid seo a leanas in ionad
 phointe 13:
 "13. ciallaíonn 'calafort' aon áit ar an
 gcladach a úsáidtear i gcomhair cur i dtír nó a úsáidtear chun seirbhísí a
 sholáthar a bhaineann nó a thacaíonn le gníomhaíochtaí iascaireachta, nó áit ar
 an gcladach nó gar don chladach atá ainmnithe ag Páirtí Conarthach chun
 acmhainní iascaigh a thrasloingsiú."
 (2)
 In Airteagal 9(1)(d), cuirtear an méid seo a
 leanas in ionad na habairte deireanaí:
 "Gan dochar do Chaibidil IV, déanfaidh
 an soitheach glactha, 24 huaire an chloig ar a laghad roimh aon chur i
 dtír, an ghabháil iomlán ar bord, an meáchan iomlán atá le cur i dtír, ainm an
 chalafoirt agus an dáta agus an t‐am a mheastar a chuirfear an ghabháil i
 dtír a thuairisciú, cibé an bhfuil an calafort sin laistigh nó lasmuigh de
 limistéar an Choinbhinsiúin."
 (3)
 Cuirtear an méid seo a leanas in ionad theideal
 Chaibidil IV :
 "RIALÚ AG STÁT AN CHALAFOIRT AR IASC ARNA
 GHABHÁIL AG SOITHÍ A BHFUIL BRATACH PÁIRTÍ CHONARTHAIGH EILE AR FOLUAIN
 ACU"
 (4)
 Cuirtear an méid seo a leanas in ionad
 Airteagal 22:
 "Airteagal 22
 Raon feidhme
 Gan
 dochar do Rialachán (CE) Uimh. 1224/2009 ná do Rialachán (CE)
 Uimh. 1005/2008 ón gComhairle (*), beidh feidhm ag na forálacha a leagtar
 amach sa Chaibidil seo maidir le húsáid chalafoirt na mBallstát ag soithí
 iascaireachta a bhfuil acmhainní iascaigh acu ar bord, arna ngabháil i
 Limistéar an Choinbhinsiúin ag soithí iascaireachta a bhfuil bratach Páirtí
 Chonarthaigh eile ar foluain acu, ar acmhainní iascaigh iad nár cuireadh i dtír
 nó nár trasloingsíodh iad roimhe sin ag calafort."
 (*) Rialachán (CE) Uimh. 1005/2008 ón
 gComhairle an 29 Meán Fómhair 2008 lena mbunaítear córas Comhphobail
 chun iascaireacht neamhdhleathach, neamhthuairiscithe agus neamhrialáilte a
 chosc, a dhíspreagadh agus a dhíothú (IO L 286, 29.10.2008, lch. 1).
 (5)
 Cuirtear an méid seo a leanas in ionad
 Airteagal 23:
 "Airteagal 23
 Calafoirt ainmnithe
 Ainmneoidh na Ballstáit na calafoirt ina mbeidh
 cead acmhainní iascaigh arna ngabháil i Limistéar an Choinbhinsiúin ag soithí
 iascaireachta a bhfuil bratach Páirtí Chonarthaigh eile ar foluain acu a chur i
 dtír nó a thrasloingsiú, nó ina mbeidh cead seirbhísí calafoirt a sholáthar do
 na soithí sin agus tabharfaidh siad fógra don Choimisiún maidir leis na
 calafoirt sin. Tabharfaidh an Coimisiún fógra maidir leis na calafoirt sin agus
 maidir le haon athrú a thiocfaidh ar liosta na gcalafort ainmnithe do Rúnaí
 NEAFC 15 lá ar a laghad roimh an dáta a dtiocfaidh an t‐athrú i
 bhfeidhm.
 Ní cheadófar cur i dtír ná trasloingsiú iasc arna
 ghabháil i Limistéar an Choinbhinsiúin ag soithí iascaireachta a bhfuil bratach
 Páirtí Chonarthaigh eile ar foluain acu, agus ní cheadófar seirbhísí calafoirt
 a sholáthar do na soithí sin, ach amháin i gcalafoirt ainmnithe."
 (6)
 Leasaítear Airteagal 24 mar a leanas:
 (a)
 Cuirtear an méid seo a leanas in ionad mhír 1:
 "1. I gcomhréir le hAirteagal 6 de Rialachán
 (CE) Uimh. 1005/2008, nuair atá sé ar intinn ag máistir soithigh
 iascaireachta a bhfuil iasc dá dtagraítear in Airteagal 22 den Rialachán
 seo á iompar aige dul isteach i gcalafort tabharfaidh máistir an tsoithigh, nó
 a ionadaí, fógra chuig údaráis inniúla an Bhallstáit ina bhfuil an calafort is
 mian leis a úsáid, tráth nach déanaí ná trí lá oibre roimh an am a meastar go
 sroichfear an calafort.
 Féadfaidh Ballstát, áfach, foráil a dhéanamh do
 thréimhse eile um fhógra, agus an cineál próiseála a dhéantar ar an iasc a
 gabhadh nó an fad idir na meánna agus calafoirt an Bhallstát, go háirithe, á
 gcur san áireamh aige. Sa chás sin, cuirfidh an Ballstát an Coimisiún, nó an
 comhlacht arna ainmniú ag an gCoimisiún, agus Rúnaí NEAFC ar an eolas faoi gan
 mhoill."
 (b)
 i mír 2, cuirtear an méid seo a leanas in
 ionad na chéad fhomhíre:
 "Féadfaidh an duine a thug an réamhfhógra dá
 dtagraítear i mír 1 é a chealú trí fhógra a thabhairt d'udaráis inniúla an
 chalafoirt is mian leis an máistir a úsáid tráth nach déanaí ná 24 huaire
 an chloig roimh an am a mheastar san fhógra a bhainfear an calafort sin amach.'
 (7)
 Leasaítear Airteagal 25 mar a leanas:
 (a)
 Cuirtear an méid seo a leanas in ionad an
 cheannteidil:
 "Airteagal 25
 Cur i dtír nó trasloingsiú agus úsáid eile an
 chalafoirt a údarú"
 (b)
 I mír 1, cuirtear an méid seo a leanas in
 ionad na habairte tosaigh:
 "1. I bhfreagairt ar fhógra arna thabhairt de
 bhun Airteagal 24, déanfaidh stát brataí an tsoithigh iascaireachta a
 mbeidh sé beartaithe aige cur i dtír nó trasloingsiú a dhéanamh, nó stát brataí
 nó stáit bhrataí na soithí deontóra, i gcás ina raibh an soitheach
 iascaireachta páirteach in oibríochtaí trasloingsithe lasmuigh d'uiscí an
 Aontais, déanfaidh siad a dhearbhú, tríd an réamhfhógra dá dtagraítear in
 Airteagal 24 a chomhlíonadh, an méid seo a leanas:"
 (c)
 Cuirtear an méid seo a leanas in ionad mhír 2:
 "2. Ní fhéadfar tús a chur le hoibríochtaí
 cur i dtír ná trasloingsithe go dtí go mbeidh údarú faighte ó údaráis inniúla
 Bhallstát an chalafoirt tríd an réamhfhógra dá dtagraítear in Airteagal 24
 a chomhlíonadh go cuí. Ní thabharfar an t‐údarú sin ach amháin i gcás ina
 mbeidh an dearbhú ón stát brataí dá dtagraítear i mír 1 faighte.
 (d)
 Cuirtear isteach mír 3a seo a leanas:
 "3a. Ní údarófar cur i dtír, trasloingsiú ná
 úsáid eile an chalafoirt má fhaigheann Ballstát an chalafoirt fianaise shoiléir
 go sáraíonn an ghabháil éisc ar bord na ceanglais is infheidhme ar Pháirtí
 Conarthach maidir le limistéir faoina dhlínse náisiúnta."
 (e)
 Cuirtear an méid seo a leanas in ionad mhír 4:
 "4. Tabharfaidh údaráis inniúla Bhallstát an
 chalafoirt fógra, gan mhoill, do mháistir an tsoithigh nó dá ionadaí agus do
 stát brataí an tsoithigh maidir lena gcinneadh i dtaca le cur i dtír,
 trasloingsiú agus úsáid eile an chalafoirt a údarú nó gan iad a údarú, tríd an
 réamhfhógra dá dtagraítear in Airteagal 24 a chomhlíonadh de réir mar is
 iomchuí agus cuirfidh siad Rúnaí NEAFC ar an eolas faoi."
 (8)
 Leasaítear Airteagal 26 mar a leanas:
 (a)
 Cuirtear an méid seo a leanas in ionad mhír 1:
 "1. Déanfaidh gach Ballstát cigireachtaí ar 5
 % ar a laghad de chur i dtír agus de thrasloingsiú éisc úir agus ar 7.5 %
 ar a laghad d'iasc reoite ina gcalafoirt i gcaitheamh gach bliana tuairiscithe,
 ar bhonn bainistíochta riosca a chuireann san áireamh na treoirlínte ginearálta
 a ndéantar cur síos orthu in Iarscríbhinn II."
 (b)
 Cuirtear isteach mír 1a seo a leanas:
 "1 a. Déanfar na cigireachtaí ar
 bhealach cóir, trédhearcach agus neamhchlaonta agus ní bheidh siad ina gciapadh
 d'aon soitheach."
 (c)
 Cuirtear an méid seo a leanas in ionad mhír 2:
 "2. Scrúdóidh na cigirí limistéir uile an
 tsoithigh atá ábhartha d'fhonn chomhlíonadh na mbeart ábhartha caomhantais agus
 bainistíochta a fhíorú. Déanfar na cigireachtaí i gcomhréir leis na nósanna
 imeachta a leagtar síos in Iarscríbhinn III."
 (d)
 Cuirtear isteach mír 2a seo a leanas:
 "2 a. Déanfaidh gach Ballstát na
 hiarrachtaí uile is féidir chun cumarsáid a éascú le máistir an tsoithigh nó le
 comhaltaí sinsearacha chriú an tsoithigh, lena n‐áirítear ateangaire a bheith
 in éineacht leis an gcigire i gcás inar féidir agus inar gá."
 (e)
 Cuirtear isteach mír 3a seo a leanas:
 "3a. Ní chuirfidh cigirí náisiúnta aon bhac
 ar chumas an mháistir cumarsáid a dhéanamh le húdaráis an stáit brataí."
 (f)
 Cuirtear an méid seo a leanas in ionad mhír 4:
 "4. Féadfaidh Ballstát an chalafoirt cuireadh
 a thabhairt do chigirí de chuid Páirtithe Conarthacha eile dul i dteannta a
 gcuid cigirí féin agus breathnú ar an gcigireacht."
 (9)
 In Airteagal 29(2) cuirtear an abairt seo a
 leanas isteach:
 "I gcás inarb iomchuí, cuirfidh an Ballstát a
 dhéanann an chigireacht torthaí na cigireachta sin in iúl don Pháirtí
 Conarthach ar tharla an sárú ina uiscí agus don Bhallstát a bhfuil máistir an
 tsoithigh ina náisiúnach de."
 (10)
 Cuirtear an méid seo a leanas in ionad
 cheannteideal na hIarscríbhinne:
 "IARSCRÍBHINN I
 ACMHAINNÍ
 RIALÁILTE".
 (11)
 Cuirtear Iarscríbhinn II nua isteach mar a
 leagtar amach in Iarscríbhinn 1 a ghabhann leis an Rialachán seo.
 (12)
 Cuirtear Iarscríbhinn III nua isteach mar a
 leagtar amach in Iarscríbhinn 2 a ghabhann leis an Rialachán seo.
 Airteagal 2
 Tiocfaidh an Rialachán seo i bhfeidhm an
 tríú lá tar éis lá a fhoilsithe in Iris Oifigiúil an Aontais Eorpaigh.
 Beidh feidhm ag Airteagal 1(1), (4), (5), (6),
 (7), (8), (9), (10), (11) agus (12) , áfach, ón 1 Iúil 2015.
 Beidh an Rialachán seo ina cheangal
 go huile agus go hiomlán agus beidh sé infheidhme go díreach i ngach
 Ballstát.
 Arna dhéanamh sa Bhruiséil,
 Thar ceann Pharlaimint na hEorpa Thar
 ceann na Comhairle
 An tUachtarán An
 tUachtarán
 [1] IO L 343, 22.12.2009, lch. 1.
 [2] (IO L 286, 29.10.2008, lch. 1)
 [3] IO C , , p. .
 IARSCRÍBHINNÍ
 a ghabhann leis an Togra le haghaidh
 RIALACHÁN Ó PHARLAIMINT NA hEORPA AGUS
 ÓN gCOMHAIRLE
 lena leasaítear Rialachán (AE) Uimh. 1236/2010 ó Pharlaimint na hEorpa
 agus ón gComhairle lena leagtar síos scéim um rialú agus um fhorfheidhmiú is infheidhme
 sa limistéar atá cumhdaithe leis an gCoinbhinsiún um chomhar iltaobhach sa
 todhchaí in iascaigh an Atlantaigh Thoir Thuaidh
 IARSCRÍBHINN
 1
 Cuirtear Iarscríbhinn II seo a leanas le Rialachán (AE) Uimh. 1236/2010:
 ''IARSCRÍBHINN II
 Treoirlínte
 ginearálta maidir le bainistiú riosca i ndáil le rialú ag Ballstát an
 chalafoirt
 Ciallaíonn 'bainistiú riosca' rioscaí a
 aithint go córasach agus na bearta uile is gá chun tarluithe na rioscaí sin a
 theorannú a chur i bhfeidhm. Áirítear leis sin gníomhaíochtaí amhail sonraí
 agus faisnéis a bhailiú, rioscaí a anailísiú agus a mheasúnú, beart a ullmhú
 agus a dhéanamh, agus faireachán agus athbhreithniú rialta a dhéanamh ar an
 bpróiseas agus ar a thorthaí.
 Ar bhonn a mheasúnaithe riosca, sainíonn gach
 Ballstát a bhfuil calafort ann a straitéis um bainistiú riosca chun comhlíonadh
 an Rialacháin seo a éascú. Ba cheart a chuimsiú sa straitéis sin ionstraimí
 rialúcháin agus modhanna cigireachta iomchuí agus costéifeachtacha a
 shainaithint, a thuairisciú agus a shannadh i dtaca leis an gcineál riosca agus
 i dtaca leis an leibhéal riosca a mheastar a bheith ann, agus
 sprioc-thagarmharcanna a bhaint amach.
 Leagtar síos critéir um measúnú riosca agus um
 bainistiú riosca i gcomhair gníomhaíochtaí i ndáil le seiceáil, cigireacht agus
 fíorú d'fhonn anailísí riosca tráthúla agus measúnuithe ginearálta a dhéanamh
 ar fhaisnéis i dtaca le rialú agus cigireacht a dhéanamh.
 Tá soithí iascaireachta aonair, grúpaí soithí
 iascaireachta, oibreoirí, agus/nó gníomhaíocht iascaireachta – ar speicis
 éagsúla agus in áiteanna éagsúla i Limistéar an Choinbhinsiúin – faoi réir
 rialú agus cigireachtaí de réir an leibhéil riosca atá sannta dóibh, trí na
 critéir seo a leanas a úsáid, inter alia, ar toimhdí ginearálta iad ar
 leibhéil riosca maidir le rialú ag Ballstát an chalafoirt ar chur i dtír agus
 ar thrasloingsiú sa chalafort:
 (a)
 Gabhálacha arna ngabháil ag soitheach Páirtí
 neamhChonarthaigh;
 (b)
 Gabhálacha reoite;
 (c)
 Gabhálacha a bhfuil toirt mhór iontu;
 (d)
 Gabhálacha ar trasloingsíodh iad cheana ar muir;
 (e)
 Gabhálacha arna ngabháil lasmuigh d'uiscí atá faoi
 dhlínse na bPáirtithe Conarthacha, i.e. sa Limistéar Rialála;
 (f)
 Gabhálacha arna ngabháil laistigh agus lasmuigh de
 Limistéar an Choinbhinsiúin araon;
 (g)
 Gabhálacha de speicis a bhfuil ardluach orthu;
 (h)
 Gabhálacha ó acmhainní iascaigh ina bhfuil na
 deiseanna iascaireachta thar a bheith teoranta;
 (i)
 Líon na gcigireachtaí a rinneadh roimhe seo agus
 líon na sáraithe a braitheadh i ndáil le soitheach agus/nó oibreoir."
 IARSCRÍBHINN
 a ghabhann leis an Togra le haghaidh
 RIALACHÁN Ó PHARLAIMINT NA hEORPA AGUS
 ÓN gCOMHAIRLE
 lena leasaítear Rialachán (AE) Uimh.
 1236/2010 ó Pharlaimint na hEorpa agus ón gComhairle lena leagtar síos scéim um
 rialú agus um fhorfheidhmiú is infheidhme sa limistéar atá cumhdaithe leis an
 gCoinbhinsiún um chomhar iltaobhach sa todhchaí in iascaigh an Atlantaigh Thoir
 Thuaidh
 IARSCRÍBHINN 2
 Cuirtear Iarscríbhinn III seo a leanas le Rialachán (AE)
 Uimh. 1236/2010:
 "IARSCRÍBHINN III
 Nósanna imeachta cigireachta Bhallstát
 an chalafoirt
 Déanfaidh na cigirí naisiúnta mar a leanas:
 a) fíoróidh siad go bhfuil doiciméid
 aitheantais an tsoithigh atá ar bord agus an fhaisnéis i ndáil le húinéir an
 tsoithigh fíor, iomlán agus ceart, lena n‐áirítear trí bhíthin teagmháil
 iomchuí a dhéanamh leis an stát brataí nó trí thaifid idirnáisiúnta na soithí
 más gá;
 b) fíoróidh siad go bhfuil bratach
 agus marcálacha an tsoithigh (e.g. an t‐ainm, an chláruimhir sheachtrach,
 uimhir aitheantais loinge na hEagraíochta Muirí Idirnáisiúnta (IMO), an
 comhartha aitheantais idirnáisiúnta raidió agus marcálacha eile, na
 príomhthoisí) i gcomhréir leis an bhfaisnéis sna doiciméid;
 c) fíoróidh siad go bhfuil na
 húdaruithe i gcomhair iascaireachta nó gníomhaíochtaí a bhaineann leis an
 iascaireacht fíor, iomlán, ceart agus i gcomhréir leis an bhfaisnéis a
 sholáthraítear i gcomhréir le hAirteagal 24;
 d) déanfaidh siad athbhreithniú ar na
 doiciméid agus ar na taifid eile go léir ar bord atá ábhartha, lena n‐áirítear
 iad sin atá i bhformáid leictreonach agus sonraí an chórais um fhaireachán
 soithí (VMS) ó Stát na brataí nó ó na hEagraíochtaí Réigiúnacha
 Bainistithe Iascaigh iomchuí. I measc na ndoiciméad ar doiciméid ábhartha iad
 tá logleabhair, doiciméid maidir leis an ngabháil, an trasloingsiú agus an
 trádáil, liostaí an chriú, pleananna agus líníochtaí stuála, tuarascálacha ar
 na stórais éisc, agus na doiciméid a éilítear de bhun an Choinbhinsiúin maidir
 le Trádáil Idirnáisiúnta i Speicis Fauna agus Flora Fiáine i
 mBaol (CITES);
 e) scrúdóidh siad an trealamh
 iascaireachta uile ar bord atá ábhartha, lena n‐áirítear aon trealamh atá
 stuáilte as radharc chomh maith le gairis a bhaineann leis an iascaireacht,
 agus fíoróidh siad go bhfuil siad i gcomhréir le coinníollacha na n‐údaruithe.
 Scrúdófar an trealamh iascaireachta freisin d'fhonn a áirithiú go bhfuil
 gnéithe amhail méid an mhogaill agus tiús an tsreangáin, na gairis agus na
 ceangaltáin, toisí agus cumraíocht na n‐eangach, na potaí, na dreidirí,
 méid agus líon na nduán, i gcomhréir leis na rialacháin is infheidhme agus go
 bhfuil na marcálacha ar aon dul leis na marcálacha atá údaraithe don soitheach;
 f) cinnfidh siad ar gabhadh an t‐iasc
 ar bord i gcomhréir leis na húdaruithe is infheidhme;
 g) déanfaidh siad faireachán ar an
 díluchtú iomlán nó ar an trasloingsiú iomlán agus déanfaidh siad cros‐seiceáil
 idir na cainníochtaí de réir speicis a taifeadadh sa réamhfhógra um chur i dtír
 agus na cainníochtaí de réir speicis a cuireadh i dtír nó a trasloingsíodh;
 h) scrúdóidh siad an t‐iasc, lena
 n‐áirítear trína sampláil, d'fhonn cainníocht agus comhdhéanamh na héisc
 a chinneadh. Chun na críche sin, féadfaidh na cigirí na coimeádáin ina
 ndearnadh an t‐iasc a réamhphacáil a oscailt agus an ghabháil nó na
 coimeádáin a bhogadh d'fhonn sláine na stórais éisc a chinntiú. Féadfar
 cigireachtaí a dhéanamh ar an gcineál táirge agus ar chinneadh an mheáchain
 ainmniúil mar chuid den scrúdú sin;
 i) nuair a bheidh an cur i dtír nó an
 trasloingsiú curtha i gcrích, fíoróidh agus nótálfaidh siad na cainníochtaí de
 réir speicis a bheidh fágtha ar bord;
 j) déanfaidh siad a mheas an bhfuil
 fianaise shoiléir ann lena chreidiúint go raibh soitheach páirteach in
 iascaireacht a bhí neamhdhleathach, neamhthuairiscithe nó neamhrialáilte nó
 páirteach i ngníomhaíochtaí a bhaineann leis an iascaireacht a raibh ina thaca
 d'iascaireacht neamhdhleathach, neamhthuairiscithe nó neamhrialáilte;
 k) cuirfidh siad an tuarascáil ar fáil
 do mháistir an tsoithigh agus beidh inti toradh na cigireachta, lena n‐áirítear
 bearta a d'fhéadfaí a ghlacadh, agus síneoidh an cigire agus an máistir í. Ní
 bheidh i síniú an mháistir ach admháil go bhfuair sé cóip den tuarascáil.
 Tabharfar an deis don mháistir nótaí tráchta nó agóid ina haghaidh a chur leis
 an tuarascáil agus, de réir mar is iomchuí, tabharfar an deis dó dul i
 dteagmháil leis na húdaráis ábhartha nó leis an stát brataí, go háirithe má
 bhíonn fíordheacrachtaí aige ábhar na tuarascála a thuiscint. Cuirfear cóip den
 tuarascáil ar fáil don mháistir; agus
 l) socróidh siad go ndéanfar aistriúchán
 ar na doiciméid ábhartha i gcás inar ghá agus inar féidir."


type: caselaw

jurisdiction: EU

text:
16.10.1999 FI Euroopan yhteisöjen virallinen lehti C 299/15
 Ranskan tasavallan 13.8.1999 tekemä valitus Euroopan Oikeudenkäyntikulut
 yhteisöjen ensimmäisen oikeusasteen tuomioistuimen
 kolmannen laajennetun jaoston asiassa T-17/96, Télévi- — Ensimmäisen oikeusasteen tuomioistuimen työjärjestyksen
 sion française 1 SA (TF 1) vastaan Euroopan yhteisöjen 87 artiklan 4 kohdan ja toissijaisesti tämän artiklan 6
 komissio, jota Ranskan tasavalta tukee, 3.6.1999 antamas- kohdan rikkominen.
 ta tuomiosta
 (1) C-107/95 P, Kok. 1997, s. 1-947.
 (Asia C-308/99 P)
 (1999/C 299/16)
 Ranskan tasavalta on valittanut 10.8.1999 Euroopan yhteisö-
 jen tuomioistuimeen Euroopan yhteisöjen ensimmäisen oi- Nederlandse Raad van Staten 10.8.1999 tekemällään
 keusasteen tuomioistuimen kolmannen laajennetun jaoston päätöksellä esittämä ennakkoratkaisupyyntö asiassa J. C.
 asiassa T-17/96, Télévision française 1 SA (TF 1) v. Euroopan J. Wouters, Raad van de Balies van de Europese Gemeen-
 yhteisöjen komissio, jota Ranskan tasavalta tukee, 3.6.1999 schap, J. W. Sahlberg ja Price Waterhouse Belastningsadvi-
 antamasta tuomiosta. Valittajan asiamiehinä ovat Kareen Ris- seurs BV vastaan Algemene Raad van de Nederlandse
 pal-Bellanger ja Frédérik Million ja prosessiosoite Luxembur- Orde van Advokaten
 gissa Ranskan suurlähetystö, 8b boulevard Joseph II.
 (Asia C-309/99)
 Valittaja vaatii, että yhteisöjen tuomioistuin
 (1999/C 299/17)
 — kumoaa ensimmäisen oikeusasteen tuomioistuimen tuo-
 mion tuomiolauselman 2 (siltä osin kuin siinä todetaan, Nederlandse Raad van State on pyytänyt 10.8.1999 te-
 että kanne täyttää tutkittavaksi ottamisen edellytykset EY:n kemällään päätöksellä, joka on saapunut yhteisöjen tuomiois-
 90 artiklan (josta on tullut EY 86 artikla) nojalla) ja tuimeen 13.8.1999, Euroopan yhteisöjen tuomioistuimelta
 6 kohdan; ennakkoratkaisua asiassa J. C. J. Wouters, Raad van de Balies
 van de Europese Gemeenschap, J. W. Sahlberg ja Price
 — hyväksyy vaatimukset, jotka komissio esitti ensimmäisen Waterhouse Belastningsadviseurs BV vastaan Algemene Raad
 oikeusasteen tuomioistuimessa. van de Nederlandse Orde van Advokaten seuraaviin kysymyk-
 siin:
 1.a)Onko EY-sopimuksen 85 artiklassa (nyttemmin 81 artikla)
 Oikeudelliset perusteet ja pääasialliset perustelut olevaa käsitettä yritysten yhteenliittymä tulkittava siten,
 että tällaisesta yhteenliittymästä on kyse vain silloin ja siltä
 Tutkittavaksi ottaminen EY:n perustamissopimuksen 90 artik- osin kuin tällainen yhteenliittymä huolehtii ammatillisista
 lan nojalla eduista, jolloin ratkaistaessa sitä, voidaanko säännöstä
 soveltaa, on erotettava, milloin yhteenliittymä toimii ylei-
 sen edun valvomiseksi ja milloin muussa tarkoituksessa,
 — Oikeudellinen virhe, tosiseikkojen virheellinen oikeudelli- vai onko se seikka, että yhteenliittymä voi toimia myös
 nen luonnehdinta: Laiminlyöntikanteen tutkittavaksi otta- ammatillisten etujen puolesta, jo sellaisenaan riittävä perus-
 minen edellyttää toimintavelvollisuuden olemassaoloa. Ko- te sille, että sitä kaikessa toiminnassaan voidaan pitää
 missiolla ei kuitenkaan ole perustamissopimuksen nojalla sopimuksessa tarkoitettuna yhteenliittymänä? Onko yh-
 velvollisuutta toimia 90 artiklan 3 kohdan perusteella, sillä teisön oikeuden kilpailusääntöjen kannalta merkitystä sillä,
 tässä kohdassa komissiolle osoitetaan vastaava harkintaval- että kyseisen elimen antamat yleisesti sitovat määräykset
 ta kuin sillä EY:n perustamissopimuksen 169 artiklan (josta on annettu laissa annetun toimivallan nojalla ja varsinaisen
 on tullut EY 226 artikla) soveltamisessa. lainsäätäjän ominaisuudessa?
 Ranskan hallitus katsoo toissijaisesti, että ensimmäisen 1.b)Mikäli kysymykseen 1a vastataan niin, että tällaisesta
 oikeusasteen tuomioistuin ei voinut hyväksyä tilanteen yhteenliittymästä on kyse vain silloin ja siltä osin kuin
 määrittelyä yhteisöjen tuomioistuimen oikeuskäytännössä tällainen yhteenliittymä huolehtii ammatillisista eduista,
 tarkoitetuksi ”poikkeukselliseksi tilanteeksi” laiminlyömät- ratkaistaanko yhteisön oikeuden perusteella myös se, mil-
 tä samalla tämän käsitteen rajoitetun tulkinnan omaksu- loin on kyse toiminnasta yleisen edun valvomiseksi ja
 mista. Asiassa Bundesverband der Bilanzbuchhalter anne- milloin ei?
 tussa tuomiossa (1) tarkoitettu poikkeuksellinen tilanne
 koskee Ranskan hallituksen mukaan vain niitä tapauksia, 1.c)Mikäli kysymykseen 1 a vastataan niin, että asia ratkaistaan
 joissa valtion toteuttamat toimenpiteet vain tukevat tai yhteisön oikeuden perusteella, voidaanko sitä seikkaa,
 vahvistavat sellaista 90 artiklassa tarkoitettua yritysten että asianajajayhdistyksen kaltainen elin, sen toimivallan
 omasta aloitteestaan omaksumaa kilpailunvastaista käyt- nojalla, joka on annettu laissa sen turvaamiseksi, että
 täytymistä, sen välttämiseksi, etteivät nämä luonteeltaan oikeudellista apua antava asianajaja toimii riippumatto-
 julkiset toimet toimi tällaista käyttäytymistä suojaavana masti ja ajaa asianosaisen etua, antaa yleisesti sitovia
 ”kilpenä”, kun muussa tapauksessa käyttäytymisestä pitäisi määräyksiä, jotka koskevat asianajajan ryhtymistä yhteis-
 määrätä seuraamus perustamissopimuksen 85 ja 86 artik- työsuhteeseen muiden ammatinharjoittajien kanssa, pitää
 lan (joista on tullut EY 81 ja 82 artikla) nojalla. yhteisön oikeudenkin mukaan yleisen edun valvomisena?